SAWAD:คาดกำไร 4Q/58 เพิ่มขึ้นต่อเนื่องกูรูเพิ่มประมาณการปี 59 และราคาเป้าหมาย
SAWAD คาดกำไรสุทธิไตรมาส 4/58 ยังเพิ่มขึ้นอย่างต่อเนื่อง ปรับคาดการณ์กำไรสุทธิปี 58 ขึ้น 12% เป็น 1,313 ล้านบาท ส่วนในปี 59 -60 เราปรับประมาณการขึ้น 15% และ 10% ตามลำดับ พร้อมปรับเป้าหมายปี 59 เป็น 60 จาก 51 บาท/หุ้น และยังคงคำแนะนำซื้อ
19 ม.ค. 2559

บล.โนมูระ พัฒนสิน ระบุในบทวิเคราะห์วันนี้ (19 ม.ค.) ว่า บริษัท ศรีสวัสดิ์ พาวเวอร์ 1979 จำกัด (มหาชน) หรือ SAWAD คาดกำไรสุทธิไตรมาส 4/58 ยังเพิ่มขึ้นอย่างต่อเนื่องมาอยู่ที่ 375 ลบ.(+41% เทียบช่วงเดียวกันของปีก่อน , +2% เทียบไตรมาสก่อนหน้า) จากการเติบโตของรายได้ดอกเบี้ยสุทธิ ตามยอดสินเชื่อคงค้างที่เติบโตดีถึง 54%เทียบช่วงเดียวกันของปีก่อน และจากสินเชื่อที่โตดีกว่าคาด ประกอบกับการตั้งสำรองที่น้อยกว่าคาดทำให้เราปรับคาดการณ์กำไรสุทธิปี 58 ขึ้น 12% เป็น 1,313 ล้านบาท ส่วนในปี 59 -60 เราปรับประมาณการขึ้น 15% และ 10% ตามลำดับ
นอกจากสินเชื่อที่เพิ่มขึ้นดีกว่าคาดแล้ว SAWAD ยังได้ซื้อ NPL มาบริหารเพิ่มอีก 2 ก้อน ซึ่งไม่ได้อยู่ในคาดการณ์เดิมของเรา โดยเราคาดจะสามารถเริ่มรับรู้รายได้ในช่วงปลายปี 59 เราปรับเป้าหมายปี 59 เป็น 60 จาก 51 บาท/หุ้น และยังคงคำแนะนำซื้อ